L 102/88
DA
Den Europæiske Unions Tidende
17.4.2023
UNIONENS OG DET FORENEDE KONGERIGES FÆLLES ERKLÆRING I DET BLANDEDE UDVALG, DER ER NEDSAT VED AFTALEN OM DET FORENEDE KONGERIGE STORBRITANNIEN OG NORDIRLANDS UDTRÆDEN AF DEN EUROPÆISKE UNION OG DET EUROPÆISKE ATOMENERGIFÆLLESSKAB af 24. marts 2023 om anvendelse af Windsorrammens artikel 10, stk.
1 (1)
Bestemmelserne i handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side regulerer forpligtelserne vedrørende kontrol med tilskud mellem Det Forenede Kongerige og Unionen generelt og sikrer lige vilkår mellem Det Forenede Kongerige og Unionen.
Windsorrammens artikel 10, stk.
1, består uafhængigt af nævnte bestemmelser.
Windsorrammen afspejler både Nordirlands unikke adgang til Unionens indre marked og dets integrerede plads i Det Forenede Kongeriges interne marked.
I denne forbindelse bør Windsorrammens artikel 10, stk.
1, kun forstås som relevant for handel med varer eller på elektrici­ tetsmarkedet (i det følgende benævnt »varer«) mellem Nordirland og Unionen, som er omfattet af Windsorrammen.
Den 17. december 2020 fremsatte Unionen følgende ensidige erklæring i Det Blandede Udvalg i henhold til artikel 164 i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab: »Ved anvendelse af artikel 107 i TEUF i de situationer, der er omhandlet i protokollens artikel 10, stk.
1, tager Europa-Kommissionen behørigt hensyn til Nordirlands integrerede plads i Det Forenede Kongeriges interne marked.
Den Europæiske Union understreger, at en påvirkning af handelen mellem Nordirland og Unionen, som er undergivet denne protokol, under ingen omstændigheder kan være rent hypotetisk, formodet eller uden en reel og direkte forbindelse til Nordirland.
Det skal på grundlag af foranstaltningens forventede reelle virkning fastslås, hvorfor foranstaltningen kan påvirke handelen mellem Nordirland og Unionen.«
Denne fælles erklæring om anvendelsen af Windsorrammens artikel 10, stk.
1, bygger på Unionens ensidige erklæring, der bekræfter Nordirlands integrerede plads i Det Forenede Kongeriges interne marked og samtidig sikrer, at Unionens indre marked beskyttes.
Den præciserer betingelserne for anvendelse af Windsorrammens artikel 10, stk.
1, og angiver de særlige omstændigheder, hvorunder den sandsynligvis vil blive anvendt, når der ydes tilskud i Det Forenede Kongerige, og den kan anvendes til at fortolke nævnte bestemmelse.
For at en foranstaltning kan anses for at have en reel og direkte forbindelse til Nordirland og dermed påvirke handelen mellem Nordirland og Unionen, der er omfattet af Windsorrammen, skal den pågældende foranstaltning have reelle forudsigelige virkninger på nævnte handel.
De relevante faktiske forudsigelige virkninger bør være væsentlige og ikke blot hypotetiske eller formodede.
I forbindelse med foranstaltninger, der ydes til en støttemodtager, der er hjemmehørende i Storbritannien, kan faktorer, der er relevante for væsentligheden, omfatte virksomhedens størrelse, tilskuddets størrelse og virksomhedens tilstedeværelse på det relevante marked i Nordirland.
Den blotte markedsføring af varer på det nordirske marked er ikke i sig selv tilstrækkelig til at udgøre en direkte og reel forbindelse til Windsorrammens artikel 10, stk.
1, mens det er mere sandsynligt, at foranstaltninger, der ydes til støttemodtagere i Nordirland, har væsentlige virkninger.
I forbindelse med foranstaltninger, der ydes til en støttemodtager, som er hjemmehørende i Storbritannien, og som har en væsentlig virkning, skal det yderligere påvises, at den økonomiske fordel ved tilskuddet helt eller delvist vil blive videregivet til en virksomhed i Nordirland eller gennem de relevante varer, der markedsføres i Nordirland, f.eks.
gennem salg under markedsprisen, for at der er en direkte og reel forbindelse til Windsorrammens artikel 10, stk. 1.
(1) Se fælles erklæring nr.
1/2023.